Document ID: /roh_data/filtered/fineweb-2-filterrobots_roh.jsonl.gz/52762

La Confederaziun n'haja betg la cumpetenza da reglar il provediment medicinal en ils chantuns. Quella hajan sulettamain ils chantuns sezs. Tschai saja ina intervenziun en l'autonomia da planisaziun dals chantuns. Per quest motiv renviescha la regenza grischuna la midada previsa da l'ordinaziun davart l'assicuranza da malsauns.
En pli na vesa la regenza grischuna er nagin basegn per ina revisiun parziala. Las prescripziuns actualas sajan suffizientas. Sche la midada da l'ordinaziun avess tuttina da vegnir realisada, propona la regenza da stritgar e d'adattar intgins puncts dal sboz da consultaziun.